 Durerea de rinichi, intre mit si realitate Ads Actualitate Politic Business Sport Life Show Login Arhiva Viata sanatoasa sanatate Durerea de rinichi, intre mit si realitate Sambata, 22 Iunie 2019, ora 08:59 13032 citiri Colica renala, asa cum se numeste aceasta durere acuta in limbajul de specialitate, apare cel mai frecvent in urma migrarii unui calcul urinar la nivelul ureterului Contrar convingerilor populare, durerea nu este data de contactul pietrei cu mucoasa tractului urinar, ci de cresterea de presiune din interiorul rinichiului, care continua sa produca urina, dar nu o mai poate evacua in mod eficient In majoritatea cazurilor, colica renala este unilaterala, afectarea concomitenta a ambilor rinichi fiind o situatie exceptionala Daca am compara aparatul urinar cu un sistem hidraulic industrial, in care o crestere de presiune aprinde un bec rosu in panoul de comanda, semnaland iminenta exploziei conductelor daca presiunea nu scade rapid, colica renala este acel bec rosu, transpus in creierul nostru sub forma de durere Cu cat presiunea din rinichi este mai mare, cu atat mai mare va fi durerea resimtita de pacient, iar intensitatea acestei dureri exprima in mod direct gravitatea situatiei Un aspect interesant care trebuie discutat este ca nu exista o corelatie directa intre intensitatea durerii si dimensiunile calculului De regula, aceste dimensiuni sunt de sub un cm, ceea ce poate contraria pacientul, care accepta mai greu ca un calcul abia vizibil cu ochiul liber ar fi putut cauza dureri atat de mari Din fericire, natura ne-a inzestrat cu multe mecanisme de protectie, iar aici durerea poate fi considerata un astfel de mecanism, care, prin impactul major asupra noastra, ne va determina sa cautam rapid ajutor specializat Ads Daca instalatia hidraulica pe care am descris-o anterior poate exploda daca presiunea interna depaseste parametrii constructivi, rinichiul nu va fi supus acestui risc, tot datorita unui mecanism protector ingenios, care il va face sa isi opreasca activitatea, implicit sa nu mai produca urina si astfel sa nu se poata depasi un prag limita de presiune interna Medicina contemporana vine in acest caz cu tratamente care pot facilita expulzia calculului, in timp ce amelioreaza durerea resimtita de pacient si previn o potentiala infectie Trebuie mentionat aici ca nu exista medicamente care sa duca la dizolvarea calculului, asa cum ne-am dori si asa cum, din pacate, promit multe reclame pe care le vedem mai ales in mediul virtual Un calcul obstructiv poate fi eliminat spontan, asa cum se intampla in majoritatea cazurilor, sau va avea nevoie de tratament chirurgical, daca pasajul spontan nu se produce Indiferent de maniera de eliminare a calculului, odata eliberata calea urinara, durerea se remite in totalitate Ads O alta cauza de durere la nivelul rinichilor, o durere mai putin acuta, dar totusi foarte neplacuta, este durerea aparuta in cursul infectiilor urinare inalte, a pielonefritelor Aceasta durere asociaza si simptomatologie urinara, cu cresterea frecventei mictiunilor si urina cu aspect modificat, ce intereseaza frecvent ambii rinichi Gravitatea situatiei semnalate de aceste dureri nu este una imediata, ci mai ales una potentiala, care poate duce, in absenta tratamentului rapid, la instalarea unei stari septice, cu punct de plecare in tractul urinar si care poate pune in pericol viata pacientului In aceste situatii nu se practica interventie chirurgicala, fiind insa necesar un tratament antibiotic sustinut Exista si alte tipuri de durere a rinichiului, care sunt mult mai rar intalnite in practica cotidiana O astfel de cauza poate fi o malformatie a caii urinare, care duce catre una dintre cauzele mentionate anterior, fie obstructie, fie infectie O cauza pe care o consideram "evidenta" este traumatismul rinichiului, caz in care durerea va fi integrata in contextul clinic al pacientului si tratata corespunzator Bolile neoplazice, cancerele, pot da durere la nivelul rinichiului daca in vasele de sange ale acestuia se formeaza cheaguri care produc infarctul zonei interesate, care nu mai este alimentata cu sange proaspat Ads Un caz aparte in acest context este colica renala a gravidei, la care se intalneste un grad de obstructie datorat maririi de volum a uterului, dar care nu da durere datorita faptului ca procesul se instaleaza lent, lasand timp de adaptare Aparitia colicii renale semnaleaza adaugarea unui alt element obstructiv, cel mai probabil este vorba tot despre un calcul, si aici se impune tratament de urgenta pentru ca starea de graviditate ne limiteaza atat in investigatiile pe care le putem recomanda cat mai ales in medicamentele pe care le putem administra Solutia la care se recurge este introducerea endoscopica a unui stent ureteral care sa asigure curgerea urinei din rinichi catre vezica urinara pana la nastere, urmand ca investigarea completa si rezolvarea cazului sa fie amanate Este de remarcat abordarea diferita a cazului, care presupune un set minim de investigatii, apoi o solutie terapeutica temporara, dar aplicata foarte rapid, pentru a preveni aparitia unor complicatii ce ar putea avea impact atat asupra mamei cat si asupra fatului Reiese de aici necesitatea de prezentare rapida la medic, inca de la debutul acestor simptome cu potential sever Ads Cu ce pot fi confundate durerile de rinichi O discutie despre durerea de rinichi nu este niciodata completa daca nu trece in revista alte cauze de durere pe care pacientii le atribuie in mod eronat rinichiului, iar aici putem usor discuta despre un "suspect de serviciu", caruia i se imputa imediat orice durere care intereseaza fie si numai partial regiunea lombara In activitatea medicala curenta, aceasta este situatia cea mai frecvent intalnita, cand pacientul se prezinta la medic descriind o durere de rinichi, iar dupa evaluare se descopera ca durerea are de fapt o alta cauza, fara legatura cu aparatul urinar Statul pe scaun pentru lungi perioade de timp, condusul sau activitatile sportive intense pot duce la aparitia unor dureri ale muschilor sau scheletului osos, dureri care, desi sunt resimtite in regiunea lombara, nu provin de la organele interne Bolile coloanei vertebrale, herniile de disc aparute la nivel lombar, pot da durere lombara bilaterala, care uneori iradiaza la nivelul membrelor inferioare, fara insa a fi in vreun fel corelate cu functia aparatului urinar Ads Anumite boli infectioase, ca de exemplu zona zoster, prin afectarea terminatiilor nervoase din piele, dau dureri in zona in care urmeaza sa apara eruptie Si aceasta durere poate fi atribuita rinichiului daca zona afectata este cea lombara, desi boala nu afecteaza deloc aparatul urinar Sunt si alte situatii cand durerea iradiaza catre zona lombara, fara ca afectiunea sa fie localizata in aceasta zona Toate aceste situatii posibile devin argumente solide impotriva tratamentului initiat inaintea unui consult medical, desi in anumite cazuri, diverse tratamente pot duce la ameliorarea durerii indiferent de cauza ei Un alt mesaj care trebuie retinut este ca, de cele mai multe ori, durerea de spate nu este o durere de rinichi Iar daca durerea provine de la rinichi, cauzele care au generat-o sunt diferite si au nevoie de abordari diferite Tratamentul durerii este insuficient in mai toate cazurile, iar rezolvarea definitiva implica rezolvarea bolii care se manifesta astfel Indiferent de elementul cauzator, durerea este un factor major de disconfort si de scadere a calitatii vietii, cu impact asupra vietii personale si profesionale Pe de alta parte, durerea este de obicei un semnal de avertizare a unor conditii patologice cu potential sever, astfel ca ea nu trebuie ignorata sau tratata superficial Un filosof chinez spunea ca omul nu are receptori pentru starea de bine, astfel incat binele nu poate fi definit decat ca o absenta a raului Preluand aceasta idee, putem spune ca tratarea cu succes a unui episod dureros ne va da noi motive pentru a ne bucura de viata si ne va oferi noi perspective de intelegere a celor aflati in suferinta Doctor Cristian Persu Doctor in stiinte medicale Medic primar urolog, sef de lucrari universitar @Royal Hospital Ads Scrie pe Ziare Com Citeste si: Comisia Europeană își vrea propria poliție Facebook Noul episod de cenzură în numele libertății de exprimare În timpul Summitului (virtual) pentru Democrație (o inițiativă a președintelui american Biden), doamna Ursula von der Leyen, președintele Comisiei Europene, a anunțat impunerea cenzurii în USR cere demisia șefului AEP după ce a fost trimis în judecată pentru abuz în serviciu USR a anunţat, luni, prin vocea purtătorului de cuvânt Ionuţ Moşteanu, că îi cere demisia şefului AEP, Costantin Mituleţu Buică, trimis în judecată pentru abuz în serviciu, în cazul # Mituri despre durerea de rinichi Ne puteți urmări și pe pagina noastră de Facebook sau pe Google News Sursa: Ziare com Comentarii Adauga primul comentariu Parteneri Ziare Com DigiSport ro Imaginile care fac inconjurul lumii: cum a fost filmat Toto Wolf, seful de la Mercedes, dupa ce Hamilton a pierdut titlul mondial Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani TelekomSport ro Un nou tun de ULTIMA ORA dat de FCSB Becali face SHOW total pe piata transferurilor si aduce unul dintre cei mai in forma jucatori din Liga I Ads Top stiri din Life Show Tragedie în lumea ”influencerițelor”! Cine e tânăra care s-a sinucis la 21 de ani Care e motivul și reacția mamei sale FOTO Drama prin care trece Anda Adam: ”Am ales să mă retrag!” Vedeta a făcut anunțul în lacrimi O fostă voleibalistă a concurat pentru România la Miss Universe Cum s-a descurcat pe scenă și cine e marea câștigătoare VIDEO Horoscop zilnic Luni, 13 decembrie Bancul zilei: Începe-ți dimineața zâmbind cu Ziare com! Anamaria Prodan a fost cu Botezatu la finala din Formula 1 și a pariat o sumă imensă pe Lewis Hamilton "E nebună" VIDEO Toate stirile din Life Show Ads Ads Urmărește-ne pe: horoscop zilnic Grecia Viata sanatoasa Life style Shopping Weekend Vacante Magazin Vedete Muzica Funny Jocuri Horoscop Sex Marius Manole benone sinulescu Alec Baldwin Alexandra Stan Brigitte Pastramă Jean-Claude Van Damme Vlăduța Lupău Andreea Raicu Florin Calinescu Anamaria Prodan Florin Piersic Andreea Marin Teo Trandafir Inna Loredana Groza Angelina Jolie Brad Pitt George Clooney Rihanna Madonna Oprah Draga Olteanu Matei Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 